###### Stema%20(100px) Prova14

**Republika e Kosovës Komuna e Gjilanit**

**Republika Kosova Opstina Gnjilane**

**Republic of Kosovo Municipality of Gjilan**

**Gilan Belediyesi**

**EKSTRAKT**

**Nga procesverbali i mbledhjes së Komitetit për Komunitete, i mbajtur në sallën e mbledhjeve të KK-së më 06.10.2022 me fillim në ora 10:00.**

**Në mbledhje morën pjesë:** Suzana Selimi, Besnik Shala, Shengyle Pocinka, Vebi Ramadani, Emre Ismail, Sadri Arifi shef i njësisë së Kuvendit dhe Vjosa Emini –OSBE.

**Munguan:** Drenusha Maloku dhe Gjorgjeviq Nenad.

Mbledhjen e kryesoi kryesuesja më e vjetër e Komitetit për Komunitete zonja Suzana Selimi e cila përshëndeti të pranishmit dhe hapi mbledhjen me këtë:

**R E N D P U N E**

1. **Lista e vijimit dhe miratimi i procesverbalit të mbledhjes së kaluar**
2. **Zgjedhja e kryesuesit të Komitetit**
3. **Të ndryshme**

Në mungesë të kryesuesit të komitetit mbledhjen e kryesoi Suzana Selimi anëtarja më e vjetër e Komitetit për komunitete e cila tha**:** po fillojmë takimin e Komitetit për Komunitete ku për rend dite kemi miratimin e procesverbalit të mbledhjes së kaluar , zgjedhjen e kryesuesit të Komitetit për Komunitete dhe pikën në të ndryshme.

Procesverbali këtë herë mungon por besoj se do ta kemi në mbledhjen e ardhshme.

**Aprovohet Rendi i Punës unanimisht nga anëtarët që ishin prezent.**

**2. Zgjedhja e kryesuesit të Komitetit**

**Suzana Selimi-** te zgjedhja e kryesuesit të Komitetit a keni ndonje propozim?

**Besnik Shala-** unë propozoj Emre Ismail për kryesues të Komitetit për Komunitete ?

**Suzana Selimi-** a keni propozime tjera?propozime të tjera nuk ka kush është për që Emrah Ismail të jetë kryesues i Komitetit për Komunitete? Konstatoj se me 5 vota për asnjë kundër dhe asnjë abstenim Emrah Ismail zgjedhet kryesues i Komitetit për Komunitete.

Ftoj tash që takimin ta udhëheq kryesuesi i sapo zgjedhur Emrah ismail.

**Emrah Ismail-**unë ju falënderoj për mbështetjen që më keni dhënë.

1. **Të ndryshme**

**Emrah Ismail** - a keni për të shtuar ndonjë propozim ?

**Besnik Shala-** propozoj që takimet e radhës ta caktojmë ditën dhe datën mujore ose vjetore për mos me pas edhe ne shumë ngarkesë ku ndoshta nuk është problem me pas takime të rregullta mujore sot ose nesër me datë 7 që me i pas të rregullta?

Unë rekomandoj që ju si kryesues i këtij komiteti të komunikoni me kryesuesin e më parshëm të komitetit Kemal Shahin me të cilin ne kemi hartuar një planprogram te cilin e kemi votuar, konsideroj se plani është i mirë dhe të vazhdohet të punohet me atë plan.

**Suzana Selimi-** edhe unë propozoj që takimet e radhës ti bëjmë prej orës 9 për arsye se jam në mësim.

**Emrah Ismail-** atëherë pra takimet e radhës të vendosim ti bëjmë cdo të premte sic ju pergjigjet edhe juve.

Atëhere të gjithë jeni dakord që takimi i radhës të jetë në datën 7 prej orës 9.

Unë do ti marr të gjitha informatat prej Kemalit dhe besoj se do të jem bashkëpunues me të gjithë juve.

**Pasi nuk pati diskutime të tjera mbledhja përfundoi në orën 10:20.**

**Procesmbajtësja: Kryesuesi i Komitetit**

**Arbresha Ismaili-Hyseni Suzana Selimi dhe Emre Ismail**